 చెప్పిన టైంకు మనల్ని రమ్మని.. అలా చెప్పిన వాళ్లు మాత్రం టైముకు రాకపోతే ఎలా ఉంటుంది..? వస్తున్నా..వస్తున్నా అంటూ గంటలకొద్దీ వెయిట్ చేయించి చివరకు రాకపోతే ఇంకెలా ఉంటుంది..? కోపం నశాలనికంటదూ.. చిర్రెత్తుకురాదు..! ఇదే జరిగింది ముబారకన్ టీంకు! హిందీలో కపిల్ శర్మ హోస్ట్ చేస్తున్న కామెడీ నైట్స్ విత్ కపిల్ శర్మ ఎంత పాపులరో తెలిసిందే. అయితే.. ఇటీవలి కాలంలో వరుస వివాదాల్లో చిక్కుకుంటున్నాడు ఈ కామెడీ స్టార్. తాజాగా మరో వివాదంలోనూ చిక్కుకున్నాడు. సినిమా ప్రమోషన్లో భాగంగా వచ్చిన చిత్ర యూనిట్ను వెయిట్ చేయించి చుక్కలు చూపించాడు. ఇదిగో వస్తున్నా.. అదిగో వస్తున్నా అంటూ దాదాపు నాలుగు గంటల పాటు వారిని వేచి ఉండేలా చేసి చివరికి హ్యాండిచ్చాడు. ఆరోగ్యం బాగాలేదంటూ షూటింగే రద్దు చేయించాడు.    ఏమైందేంటే.. అనిల్ కపూర్, అర్జున్ కపూర్, ఇలియానా, అథియా శెట్టి ప్రధాన పాత్రధారులుగా నటిస్తున్న ముబారకన్ సినిమా ప్రమోషన్ కోసం.. కపిల్ శర్మతో కార్యక్రమం షూట్ చేయాల్సి ఉంది. ఆ షూటింగ్ కోసం వారంతా టైముకే వచ్చి స్టూడియోలో కూర్చున్నారు. కానీ, కపిల్ శర్మ మాత్రం రాలేదు. ఫోన్ చేస్తే వచ్చేస్తున్నానని వారికి చెప్పాడు. అయినా రాలేదు. మరోసారి ఫోన్ చేస్తే ఒంట్లో బాగాలేదని, మరికాసేపట్లో వస్తానని చెప్పి వారిని స్టూడియోలోనే వెయిట్ చేయించాడు.    పదే..పదే ఫోన్ చేసినా వస్తున్నా..వస్తున్నా అంటూ నాలుగు గంటల పాటు వారిని వెయిట్ చేయించారని, 5.30 గంటలకు షూటింగ్ మొదలవ్వాల్సి ఉన్నా రాలేదని షోకు సంబంధించిన వర్గాలు చెబుతున్నాయి. చివరకు వేచి చూసి.. వేచి చూసి 10 గంటలకు ముబారకన్ టీమ్ అసహనంతో వెనుదిరిగి వెళ్లిపోయిందని ఆయా వర్గాలు చెబుతున్నాయి. దీంతో ఆ షూటింగ్ కాస్తా రద్దైపోయింది. అయితే.. కపిల్ శర్మ ఇలా చేయడం ఇదే తొలిసారి కాదు. ఇంతకుముందు షారూక్ జబ్ హారీ మెట్ సెజాల్ ప్రమోషన్ కోసం నిర్వహించాల్సిన షూటింగ్ పరిస్థితి కూడా ఇదే.
 cheppina tainku manalni rammani.. alaa cheppina vaallu maatram taimuku rakapothe ela untundi..? vastunna..vastunna antuu gantalakoddii veyit cheyinchi chivaraku rakapothe inkela untundi..? kopam nasaalanikantaduu.. chirrettukuraadu..! ide jarigindi mubarakan teenku! hindeelo kapil sharma host chestunna comedy nites vith kapil sharma entha paapularo telisinde. ayithe.. iteevali kaalamlo varusa vivaadaallo chikkukuntunnadu ee comedy star. taajaagaa maro vivaadamloonuu chikkukunnadu. sinima pramoshanlo bhagamga vachina chitra unitnu veyit cheyinchi chukkalu chuupimchaadu. idigo vastunna.. adigo vastunna antuu daadaapu naalugu gantala paatu vaarini vechi undela chesi chivariki hyaandichhaadu. aarogyam bagaledantu shootinge raddu cheyinchaadu.    emaindente.. anil kapur, arjun kapur, iliana, athia shetti pradhaana paatradhaarulugaa natistunna mubarakan sinima pramoshan kosam.. kapil sarmatho kaaryakramam shoot cheyalsi undi. aa shooting kosam vaarantaa taimuke vachi studiolo kuurchunnaaru. cony, kapil sharma maatram raledu. fon cheste vachestunnanani vaariki cheppaadu. aina raledu. marosari fon cheste ontlo bagaledani, marikasepatlo vastaanani cheppi vaarini studiolone veyit cheyinchaadu.    pade..pade fon chesina vastunna..vastunna antuu naalugu gantala paatu vaarini veyit cheyinchaarani, 5.30 gantalaku shooting modalavvalsi unna raledani shoku sambandhinchina vargaalu chebutunnaayi. chivaraku vechi chusi.. vechi chusi 10 gantalaku mubarakan team asahanamtho venudirigi vellipoyindani aayaa vargaalu chebutunnaayi. deentho aa shooting kasta raddaipoyindi. ayithe.. kapil sharma ilaa cheyadam ide tolisari kaadu. intakumundu sharuk jab haari mett sejal pramoshan kosam nirvahinchaalsina shooting paristhiti kuudaa ide.